Boky fahadimin' i Esdrasa
Ny Boky fahadimin' i Esdrasa dia soratra apôkrifa na pseodepigrafan' ny Baiboly izay tsy inona fa ny toko roa voalohany ao amin' ny Boky fahefatr' i Esdrasa, izay natovona ny Apôkalipsin’ i Esdrasa ao amin' ny Volgata. Tsy ny mpaminany Ezra (na Esdrasa) no nanoratra azy.

Io boky io dia maneho fa niala an' i Israely mpanota Andriamanitra ka nitahy firenen-kafa, sady manambara ny fomba hahazoana ny famonjena sy ny fahazavana mandrakizay amin' ny alalan' ny fandosirana ny maizina amin' izao fotoan' andro izao sy amin' ny alalan' ny fanomezana rariny ny vehivavy mpitondra tena sy ny kamboty ary ny malahelo (ampitahao: Isaia 1.16-20). io soratra io koa dia mitantara fa nahita ny Zanak' Andriamanitra tao amin' ny fahitany i Ezra. Mety nosoratana tamin' ny taonjato faha-3 ity soratra ity.

Jereo koa 
 Boky fahatelon' i Esdrasa
 Boky fahefatr' i Esdrasa
 Boky fahenin' i Esdrasa